નવી દિલ્હીઃ જીએસટી કાઉન્સિલ દ્વારા તાજેતરમાં જ ટેક્સમાં કપાતને લઈને એવી શક્યતાઓ વ્યક્ત કરવામાં આવી હતી કે ટીવી અને કાર જેવી વસ્તુઓ સસ્તી થશે પરંતુ આ પ્રકારની આશાઓ પર હવે પાણી ફરતુ દેખાઈ રહ્યું છે. અને આનું કારણ છે કે રૂપિયામાં સતત આવી રહેલી નરમાશ. રૂપિયો નબળો પડી રહ્યો હોવાના કારણે આ વસ્તુઓ સાથે જોડાયેલા પાર્ટ્સની આયાત મોંઘી થઈ રહી છે. હવે ટીવી અને કાર મેન્યુફેક્ચરર્સ કીંમતોમાં વધારાને લઈને વિચાર કરી રહ્યા છે.